Rzuszcze – stôrô kaszëbskô wies, jakô pierszi rôz w dokùmentach òstała wspòmniónô w 1499 r. Wnenczas bëło to lenno familie von Kleist. Wikszosc mieszkańców gôdała pò kaszëbskù do kùńca XVIII w. W 1939 r. we wsë mieszkało 506 lëdzy, dzejało 77 gbùrstwów. W Rzuszczach bëłë w tim czasu gòspòda, króm, kùzniô, zakłôd z bótama i jednoklasowô szkòła. Wòlëniô – pierszi rôz wspòmniónô w dokùmentach w 1313 r. Kòl 1800 r. baro mało mieszkańców gôdało tu pò kaszëbskù. We wsë stoji pałac z XIX w. zbùdowóny przez dôwnëch ji miéwców von Pùttkamerów. Przed wòjną mieszkało tu 451 lëdzy. Òkróm majątkù bëłë tuwò 24 gbùrstwa. Pierszé infòrmacje ò dzejanim szkòłë w Wòlënie pòchôdają z 1717 r. Tłómacził DM